দেলোয়ার হোসেন বাদশা (দিনাজপুর২৪.কম) দিনাজপুরের চিরিরবন্দরে জমি সংক্রান্ত বিরোধ সংঘর্ষে মহিলাসহ ৩ জন আহত হয়েছে। আজ মঙ্গলবার সকাল সাড়ে ৯টায় উপজেলার ভিয়াইল ইউনিয়নের খেড়কাটি গ্রামে এ সংঘর্ষ সংঘটিত হয়েছে। প্রত্যক্ষদর্শী শহিদুল মন্ডল, ফয়েজ উদ্দিনসহ ও এলাকাবাসী জানায়, সকালে সাকাবদ্দীন শাহের বাড়ীর যাতায়াতের রাস্তা প্রতিবেশী জালাল উদ্দিনের পুত্র রবিউল কর্তন করে অবৈধভাবে দখলের চেষ্টা চালায়। এসময় সাকাবদ্দীন বাধা দিতে গেলে পূর্ব পরিকল্পনা অনুযায়ী রবিউল (৩০), সহোদর রফিকুল (৪০), মোকছেদুল (২২) তাদের স্ত্রীসহ ১০-১২ জনের একটি দল লাঠিশোটা ও কোদাল দিয়ে অতর্কিতভাবে হামলা চালায়। হামলায় সাকাবদ্দীন শাহ (৬৫), ছেলে ফারিকুল ইসলাম (৩৭) ও ফারিকুলের স্ত্রী নাসরিন সুলতানা (৩২) গুরুতর আহত হয়। আহতদের চিরিরবন্দর উপজেলা স্বাস্থ্য কমপ্লেক্সে ভর্তি করা হয়েছে। তারা আরও জানায়, ইতিপূর্বে বিষয়টি নিয়ে বেশ কয়েকবার সালিশ বৈঠকও হয়েছে। আহতদের পরিবার জানায়, তারা পরিকল্পিতভাবে আমাদের উপর হামলা চালিয়েছে।এখন পর্যন্ত কারো বিরুদ্ধে মামলা দায়ের করা হয়নি তবে মামলার প্রস্ততি চলছে।